Guillermo Gaviria Echeverri

Guillermo Gaviria Echeverri (Frontino, 1923ko irailaren 10a - Medellin, 2014ko irailaren 2a) Kolonbiako enpresaburu, ingeniari, kazetari eta politikaria izan zen. El Mundo egunkariko zuzendaria izan zen.

 Biografia 
Guillermo Gaviria Jesus Maria Gaviria Benjumea eta Sofia Echeverri Ariasen semea zen. Medellingo San Ignacio Ikastetxean ikasi zuen, ingeniaritza zibila eta meatzeak ikasi zituen Kolonbiako Unibertsitate Nazionalean. Bere bizitza profesionalean enpresa hauek sortu zituen: Colanta, Uniban eta Carbocol. 1962an, Aeronautika Zibileko zuzendaria izan zen, geroago kazetaritza karreran sartu zen.
1974an Alderdi Liberalak Errepublikako Senatari izendatu zuen 1978ra arte. 1979an Julio César Turbayren gobernuan Aeronautika Zibileko Administrazio Saileko burua zen.

1985ean El Mundo egunkariko zuzendari hautatu zuten hil arte. 2014ko irailaren 2an hil zen, Medellinen.

Bere omenez Medellin eta Karibeko kostaren arteko ibilbidea laburtzen duen tunelari bere izena jarri zioten Uraban, kontinenteko tunelik luzeena.

 Bizitza pertsonala 
Guillermo Gaviria Echeverrik Adela Correarekin ezkondu zen 1961ean eta zortzi seme-alaba izan zituzten, horien artean Guillermo Gaviria Correa politikariak, bere seme zaharrena, Antioquiako gobernadore zela FARC-EPek bahitu eta hil zuena; Aníbal Gaviria, Medellingo alkatea eta bi aldiz Antioquiako gobernadore izandakoa; Sofía Gaviria, errepublikako senatari eta Suitzako enbaxadore gisa aritu zena; eta Irene Gaviria kazetaria. 

 Erreferentziak 

 Kanpo estekak 

Kategoria:Kolonbiako Alderdi Liberaleko politikariak
Kategoria:Kolonbiako kazetariak
Kategoria:Euskal kolonbiarrak